3 ianuarie 2024, București

**Comunicat de presă**

Distrigaz Sud Reţele aduce următoarele precizări cu privire la sistarea temporară a alimentării cu gaze naturale pe anumite străzi din municipiul Pitești, județul Argeș:

În urma unui defect înregistrat în rețeaua de distribuție a gazelor naturale amplasată la intersecția străzilor **Teilor și Mărășești, Distrigaz Sud Rețele a sistat alimentarea cu gaze naturale în regim de urgență, astăzi, 3 ianuarie, începând cu ora 14:30**.

Deaceastă oprire sunt afectați un număr de **aproximativ 180 de clienți casnici și non-casnici** situați pe străzile **Teilor, Antonescu Eftimie, Smeurei, Piatra Craiului, Câmpulung și Craiovei.**

Echipele Distrigaz Sud Rețele sunt în teren și fac toate demersurile necesare pentru remedierea avariei în cel mai scurt timp posibil. Reluarea alimentării cu gaze naturale a clienților afectați se va face **în cursul zilei de astăzi, începând cu orele 18.00.**

După reluarea alimentării cu gaze naturale, în cazul în care clienţii simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține contract de concesiune pentru distribuția de gaze naturale în 1.358 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*